OpenLLM-France/wikimedia huggingface dataset:
# Belleville (Kansas)

Belleville és una població dels Estats Units a l'estat de Kansas. Segons el cens del 2000 tenia 2.239 habitants.

## Demografia

Segons el cens del 2000, Belleville tenia 2.239 habitants, 1.045 habitatges, i 606 famílies. La densitat de població era de 445,6 habitants per km².
Dels 1.045 habitatges en un 20,4% hi vivien nens de menys de 18 anys, en un 49% hi vivien parelles casades, en un 7,2% dones solteres, i en un 42% no eren unitats familiars. En el 39,8% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,67.
Per edats la població es repartia de la següent manera: un 17,6% tenia menys de 18 anys, un 5,4% entre 18 i 24, un 20% entre 25 i 44, un 22,9% de 45 a 60 i un 34,1% 65 anys o més.
L'edat mediana era de 51 anys. Per cada 100 dones de 18 o més anys hi havia 78,2 homes.
La renda mediana per habitatge era de 26.692 $ i la renda mediana per família de 36.515 $. Els homes tenien una renda mediana de 24.743 $ mentre que les dones 16.964 $. La renda per capita de la població era de 18.989 $. Entorn del 5,4% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Belleville». American Fact Finder. Oficina del Cens dels Estats Units, 12-01-2010.
# Beatriz Pérez Lagunas

Beatriz Pérez Lagunas (Santander, 4 de maig de 1991), més coneguda esportivament com a Bea Pérez, és una jugadora d'hoquei herba.
Va començar a jugar als 7 anys a l'equip de la seva escola, a La Salle de Santander. Va debutar a Divisió d'Honor amb el Sardinero HC i l'any 2011 va fitxar pel Club de Campo Villa de Madrid, club al que encara juga a dia d'avui.
Bea Pérez és la jugadora que ha disputat més partits amb la selecció espanyola absoluta. Va assolir-ho al seu partit número 267, als quarts de final dels Jocs Olímpics de París 2024, contra la selecció de Bèlgica, quan va superar a Gigi Oliva i Rocío Ybarra, ambdues amb 266 enfrontaments internacionals.

## Palmarès amb la selecció absoluta
### Jocs Olímpics d'Estiu

* Río 2016: 8a posició
* Tòquio 2020: 7a posició
* París 2024: 7a posició

### Copes del Món

* Londres 2018: 3a posició
* Terrassa 2022: 7a posició

### Campionats d'Europa

* Boom (Bèlgica) 2013: 5a posició
* Londres 2015: 4a posició
* Àmsterdam 2017: 5a posició
* Anvers (Bèlgica) 2019: 3a posició
* Àmsterdam 2021: 4a posició
* Mönchengladbach (Alemanya) 2023: 6a posició

## Referències

* ↑ «Bea Pérez: “Si no aspiras a lo máximo no te preparas para lo máximo”» (en castellà), 16-06-2022. [Consulta: 11 agost 2024].
* ↑ Cosín, Raúl. «Bea Pérez: determinante velocidad en el hockey» (en castellà), 03-02-2017. [Consulta: 11 agost 2024].
* ↑ «Bea PÉREZ» (en anglès). FIH. [Consulta: 11 agost 2024].
* ↑ «DIPLOMA OLÍMPICO PARA LAS REDSTICKS TRAS CAER ANTE BÉLGICA (2-0)» (en castellà). RFEH, 05-08-2024. [Consulta: 11 agost 2024].
* ↑ «Official Hockey Results Book» (en anglès) p. 124. FIH, 09-08-2024. [Consulta: 11 agost 2024].
# Bellizzi

Bellizzi és una ciutat a la província de Salern, a la Campània, Itàlia. Té una població de 13.131 habitants (cens de 2009) repartida en una superfície de 7km².
# Bluetown-Iglesia Antigua

Bluetown-Iglesia Antigua és una concentració de població designada pel cens dels Estats Units a l'estat de Texas. Segons el cens del 2000 tenia 692 habitants.

## Demografia

Segons el cens del 2000, Bluetown-Iglesia Antigua tenia 692 habitants, 163 habitatges, i 149 famílies. La densitat de població era de 52,5 habitants per km².
Dels 163 habitatges en un 55,2% hi vivien nens de menys de 18 anys, en un 72,4% hi vivien parelles casades, en un 15,3% dones solteres, i en un 8% no eren unitats familiars. En el 6,7% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,25 i el nombre mitjà de persones que vivien en cada família era de 4,44.
Per edats la població es repartia de la següent manera: un 35,4% tenia menys de 18 anys, un 12,6% entre 18 i 24, un 24,1% entre 25 i 44, un 17,3% de 45 a 60 i un 10,5% 65 anys o més.
L'edat mediana era de 26 anys. Per cada 100 dones de 18 o més anys hi havia 91 homes.
Entorn del 42,7% de les famílies i el 47% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bluetown-Iglesia Antigua». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Bluetown-Iglesia Antigua». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Berta Velasco i Casals

Berta Velasco Casals (Barcelona, 13 de desembre de 1987) és una jugadora de futbol sala catalana.
Formada com a ala, va debutar a la Primera divisió espanyola amb el FS Gironella la temporada 2005-06, on jugà durant set temporades, a excepció de la temporada 2008-09, en què jugà amb el Club Femesala Elche. Va fitxar pel Club Deportivo Orvina la temporada 2012-13, tornant-hi l'any següent. Des de l'any 2017, juga a l'Associació Esportiva Penya Esplugues, després de la fusió amb el FS Gironella. Entre d'altres èxits, ha guanyat quatre Copes Catalunya, ha sigut escollida millor jugadora catalana de futbol sala en cinc ocasions i millor jugadora de la Lliga la temporada 2017-18. Internacional amb la selecció espanyola de futbol sala en trenta-dues ocasions, va proclamar-se campiona d'Europa l'any 2019.

## Palmarès
### Clubs

* 7 Copa Catalunya de futbol sala femenina: 2007-08, 2009-10, 2010-11, 2011-12, 2017-18, 2018-19, 2019-20

### Selecció espanyola

* 1 medalla d'or a l'Eurocopa femenina de futbol sala: 2019

### Individual

* 1 Millor jugadora de Lliga espanyola de futbol sala femenina: 2017-18
* 5 Millor jugadora catalana de futbol sala : 2013-14, 2015-16, 2016-17, 2017-18, 2018-19

## Referències

* ↑ «Berta Velasco Casals | enciclopedia.cat». [Consulta: 26 octubre 2022].
* ↑ «Berta Velasco, Millor Jugadora de Futbol sala». La Premsa del Baix, 17-10-2018. [Consulta: 19 octubre 2019].
* ↑ Miranda, Daniel. «Berta Velasco: una estrella en el Europeo» (en castellà). As, 23-01-2019. [Consulta: 19 octubre 2019].
# Bodianus axillaris

Bodianus axillaris és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del Mar Roig fins a Sud-àfrica, les Illes Marshall, les Illes Marqueses, les Tuamotu i el Japó.

## Referències

* ↑ AQUATAB.NET
* 1 2 «Bodianus axillaris» (en anglès). FishBase. Froese, Rainer; Pauly, Daniel (editors).

## Bibliografia

* Bennett, E. T. 1832. Observations on a collection of fishes from the Mauritius, presented by Mr. Telfair, with characters of new genera and species. Proceedings of the Zoological Society of London. 1830-31 (pt 1): 165-169.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Betten

Betten és un municipi del cantó suís del Valais, situat al Semidistricte de Raron Oriental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Bothriechis schlegelii

Bothriechis schlegelii és una espècie de serp verinosa que es troba a Amèrica Central i Sud-amèrica. Petita i arbòria, es caracteritza per la seva àmplia gamma de variants de color, així com per una espècie de “banyes” situades sobre els ulls. Deu el seu nom al zoòleg lemany Hermann Schlegel. No han estat reconegudes subespècies.

## Descripció

És una espècie relativament petita, que rarament supera els 75 cm de longitud. Les femelles solen ser més llargues que els mascles. Posseeixen un cap triangular, amb ulls de pupil·les verticals.

## Hàbitat

Prefereix àrees tropicals de dens fullatge, en zones properes a fonts d'aigua.

## Comportament

Com altres espècimens del gènere Bothriechis, aquesta espècie és arbòria. Principalment nocturna, s'alimenta de petits rosegadors, granotes, colobres i petits ocells. No és una serp agressiva, però no dubta a atacar si és molestada.

## Referències

* ↑ Reptile Database
# Boisseau (Loir i Cher)

Boisseau és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 94 habitants.

## Demografia
### Població

El 2007 la població de fet de Boisseau era de 94 persones. Hi havia 32 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 39 eren l'habitatge principal de la família, 5 eren segones residències i 3 estaven desocupats. Tots els 47 habitatges eren cases. Dels 39 habitatges principals, 32 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 2 tenien dues cambres, 10 en tenien tres, 8 en tenien quatre i 19 en tenien cinc o més. 30 habitatges disposaven pel capbaix d'una plaça de pàrquing. A 19 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boisseau el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 0 |
| 4 | 70 a 74 | 16 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 0 |
| 8 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 55 persones, 42 eren actives i 13 eren inactives. De les 42 persones actives 40 estaven ocupades (21 homes i 19 dones) i 2 estaven aturades (2 dones i 2 dones). De les 13 persones inactives 6 estaven jubilades, 6 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una lampisteria.
L'any 2000 a Boisseau hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Boisseau a l'INSEE.
* Évolution et structure de la population Fitxa amb el detall de dades de Boisseau a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Boumerieme

Boumerieme (en àrab بومريم, Bū-Maryam; en amazic ⴱⵓⵎⵔⵢⵎ) és una comuna rural de la província de Figuig, a la regió de L'Oriental, al Marroc. Segons el cens de 2014 tenia una població total de 8.521 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Boumalne Dadès

Boumalne Dadès (en àrab بومالن دادس, Būmāln Dādis; en amazic ⴱⵓⵎⴰⵍ ⵏ ⴷⴰⴷⵙ, Būmālen Dādis) és un municipi de la província de Tinghir, a la regió de Drâa-Tafilalet, al Marroc. Segons el cens de 2014 tenia una població total de 12.328 persones.

## Origen

Situat a la vora d'un altiplà del desert a la desembocadura de la vall superior del riu Dadès per a més de 1.500 metres, Boumalne es va originar en un antic passatge de transhumància, controlat pels Aït Atta del djebel Saghro i també utilitzat per les tribus veïnes dels Mgouna, Aït Sedrate, Aït Hdiddou i Aït Merghad entre les pastures d'estiu de l'Alt Atles i les d'hivern del Saghro.

## El diumenge negre

El 6 de gener de 2008, durant les manifestacions protestant contra el que consideraven com un abandó de part de les autoritats, ja que diversos pobles al voltant de Msemrir haver romàs alguns dies bloquejats per les nevades al desembre de 2007, i la manca de reconeixement de la seva identitat amaziga, van degenerat en enfrontaments amb les la policia, donant lloc a 42 detencions. Uns 10 manifestants, incloent estudiants d'institut, foren condemnats a uns mesos de presó.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ «Les institutions locales sur le flanc sud du Haut-Atlas, projet Transhumance & Biodiversite, Mohamed AIT HAMZA, 2002». Arxivat de l'original el 2011-12-03. [Consulta: 3 setembre 2016].
* ↑ (àrab) Reportage d'Al-Jazeera
* ↑ http://www.amazighworld.org/human_rights/index_show.php?id=1365 Arxivat 2011-12-03 at Wikiwix
* ↑ http://ageddim.jeeran.com/archive/2008/1/446225.html Arxivat 2010-01-07 a Wayback Machine.

## Enllaços externs

* Les tribus del Marroc
# Biron (Wisconsin)

Biron és una població dels Estats Units a l'estat de Wisconsin. Segons el cens del 2000 tenia 915 habitants.

## Demografia

Segons el cens del 2000, Biron tenia 915 habitants, 384 habitatges, i 243 famílies. La densitat de població era de 77,8 habitants per km².
Dels 384 habitatges en un 25,3% hi vivien nens de menys de 18 anys, en un 51,6% hi vivien parelles casades, en un 8,1% dones solteres, i en un 36,5% no eren unitats familiars. En el 31,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,6% tenia menys de 18 anys, un 6,3% entre 18 i 24, un 25,1% entre 25 i 44, un 23% de 45 a 60 i un 23,9% 65 anys o més.
L'edat mediana era de 43 anys. Per cada 100 dones de 18 o més anys hi havia 87,7 homes.
La renda mediana per habitatge era de 42.557 $ i la renda mediana per família de 51.719 $. Els homes tenien una renda mediana de 37.778 $ mentre que les dones 24.028 $. La renda per capita de la població era de 19.293 $. Aproximadament el 3,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Biron» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Biron». American Fact Finder. Oficina del Cens dels Estats Units, 12-01-2010.
# Bouillancourt-en-Séry

Bouillancourt-en-Séry és un municipi francès, situat al departament del Somme i a la regió dels Alts de França. L'any 1999 tenia 486 habitants.

## Situació

Bouillancourt-en-Séry es troba a l'oest del Somme, a pocs quilòmetres del Sena Marítim.

## Administració

Bouillancourt-en-Séry forma part del cantó de Gamaches, que al seu torn forma part del districte d'Abbeville. L'alcalde de la ciutat és Thierry Vanpeperstrate (2008-2014).

## Vegeu també

* Llistat de municipis del Somme

## Enllaços externs

* Bouillancourt-en-Séry al lloc web de l'INSEE Arxivat 2007-03-12 a Wayback Machine.
* Poblacions més properes a Bouillancourt-en-Séry Arxivat 2009-01-03 a Wayback Machine.
# Caen

Caen és un municipi francès, situat al departament de Calvados i a la regió de Normandia, situat vora els marges del riu Orne. L'any 1999 tenia 114.007 habitants.

## Economia

La seva importància és deguda a la proximitat de jaciments de ferro (May, Saint André, Maltot, Bully), que l'han convertida en un nucli industrial (foneries, metal·lúrgia, indústria tèxtil). El canal de l'Orne la uneix amb el seu avantport a Ouistreham.

## Curiositats

Hi ha un centre d'ensenyament superior: la Université de Caen, fundada el 1432. La ciutat posseeix notables mostres d'arquitectura medieval normanda, malgrat les destruccions sofertes pels bombardeigs del 1944. Conserva les esglésies romàniques de Saint-Étienne (de l'Abbaye-aux-Hommes) i de la Trinité (de l'Abbaye-aux-Dames), fundades al s. XI per Guillem el Conqueridor i la reina Matilde, respectivament, i el castell, iniciat pel mateix Guillem i continuat als ss XIV-XV, i les esglésies gòtiques de Saint-Pierre (ss XIII-XVI) i Saint-Jean (s. XV). Té un museu de belles arts.

## Història

Ja fou capital de la baixa Normandia en temps de Guillem el Conqueridor (s. XI). Fou presa i saquejada pels anglesos el 1346 i el 1417, i restà sota domini anglès fins al 1450. Durant el s. XVI es desenvolupà molt, gràcies al comerç amb la Guinea i Amèrica, però decaigué a partir de l'edicte de Nantes (1685), per tal com era un important centre protestant. Fou un centre girondí durant la Revolució Francesa.

## Fills il·lustres

* Gabriel Dupont (1879-1914) compositor musical.
* Marthe Le Rochois (1658-1728), cantant d'òpera i professora de cant.

## Educació

* École de management de Normandie
# Bouškaïta

La bouškaïta és un mineral de la classe dels sulfats. Rep el nom en honor de Vladimír Bouška (11 d'abril de 1933, Horusice u Veselí nad Lužnicí - 24 de juliol de 2000, Praga, República Txeca), mineralogista, geoquímic i professor de la Universitat Charles, a Praga. Va escriure centenars d'articles sobre diferents temes de mineralogia i diversos camps relacionats.

## Característiques

La bouškaïta és un sulfat de fórmula química (MoO₂)₂O(SO₃OH)₂(H₂O)₄. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el mateix any. En el moment del se descobriment va ser el primer mineral de sulfat de molibdè. Cristal·litza en el sistema triclínic. La seva duresa a l'escala de Mohs és 2.
Les mostres que van servir per a determinar l'espècie, el que es coneix com a material tipus, es troben conservades al departament de mineralogia i petrologia del Museu Nacional de Praga, a la República Txeca, amb el número de catàleg: p1p 24/2018, i al Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66776.

## Formació i jaciments

Va ser descoberta a les escombreres de la mina Lill, situada al dipòsit de Černojamské, al districte de Příbram (Bohèmia Central, República Txeca), on es troba en forma de fibres disposades aleatòriament o radialment, de fins a 7 mm de longitud, formades per múltiples intercreixements subparal·lels de fulles molt estretes sobre una ganga de quars alterada. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bouškaite» (en anglès). Mindat. [Consulta: 19 juliol 2021].
# Bufo kabischi

Bufo kabischi és una espècie d'amfibi de la família dels bufònids. Viu a terrenys situats per sobre de 1800m sobre el nivell del mar a Wolong, a la província de Sichuan de la Xina. El seu hàbitat natural és prop de rierols. No hi ha cap amenaça significativa per a la supervivència d'aquesta espècie, car no es tenen dades suficients. És una espècie terrestre que habita entorns d'aigua dolça.

## Referències

* 1 2 Hermann and Kuhnel, 1997. Bufo kabischi. UICN 2008. Llista Vermella d'espècies amenaçades de la UICN, edició 2008, consultada el 22-08-2014.
# Bufo luristanicus

Bufo luristanicus és una espècie d'amfibi que viu a l'Iran.
Està amenaçada d'extinció per la pèrdua del seu hàbitat natural.

## Referències

* Stöck, M., Papenfuss, T., Anderson, S., Kuzmin, S. & Rastegar-Pouyani, N. 2004. Bufo luristanicus. Llista Vermella d'Espècies Amenaçades de la UICN 2006. Consulta: 14 abril 2008.
# Bovera (desambiguació)

«Bovera» té aquests significats:
* Bovera, municipi de les Garrigues
* la Bovera, urbanització del municipi de Puigpelat (Alt Camp)
* Santa Maria de la Bovera, santuari de Guimerà (Urgell)
* Tossa de la Bovera, muntanya entre les comarques de l'Anoia i la Conca de Barberà
* Punta del Camp de Bovera, muntanya entre les comarques del Priorat i la Ribera d'Ebre
Viccionari
# Braulio Nóbrega Rodríguez

Braulio Nóbrega (Puerto del Rosario, 19 de setembre de 1985) és un futbolista canari, que ocupa la posició de davanter. Ha estat internacional amb la selecció espanyola de categoria sub-20.

## Trajectòria

Format al planter de l'Atlètic de Madrid, va disputar 11 partits amb el primer equip entre 2004 i 2006, els deu primers en la campanya de debut a la màxima categoria. Entre gener i juny del 2006 va ser cedit al RCD Mallorca. La temporada 06/07 torna a ser cedit a la UD Salamanca, de Segona Divisió, on és el màxim golejador.
Seria cedit per tercer cop la temporada 07/08, a les files del Getafe CF. A l'octubre de 2007 va marcar en el partit de Copa de la UEFA davant el Tottenham Hotspur. En aquesta mateixa competició va fer el tercer gol del seu equip en el partit de tornada de semifinals, davant el Bayern de Múnic.
L'estiu del 2008 deixà l'Atlètic de Madrid i va fitxar pel Reial Saragossa, amb qui pujà a la primera divisió a la campanya 08/09.
Al setembre de 2011 va ser detingut acusat, en principi, d'abusar sexualment d'una dona. Presumptament, va fer tocaments a una vianant abans d'un entrenament, fet que va reconèixer a posteriori davant la policia. Podria ser acusat, també, per altres tres abusos ocorreguts a la ciutat.

## Referències

* ↑ «La Guardia Civil detiene a Braulio por abuso sexual» (en castellà). El periodico de Aragón, 21-09-2011. [Consulta: 23 setembre 2011].
* ↑ «El jugador majorero del Zaragoza Braulio Nobrega se declara culpable» (en castellà). canarias24horas.com. Arxivat de l'original el 2011-09-26. [Consulta: 23 setembre 2011].

## Enllaços externs

* Fitxa del jugador
# Burnàixevo

Burnàixevo (en rus: Бурнашево) és un poble de la República de Buriàtia, a Rússia, segons el cens del 2010 tenia 245 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
* ↑ Расстояние от Хандагатая до Тарбагатая